EVER อัดแคมเปญ  3 โครงการ ดันยอดขายครึ่งหลังพุ่ง หนุนผลงานปี 63 โตแกร่ง!
EVER อัดแคมเปญ  3 โครงการ ดันยอดขายครึ่งหลังพุ่ง หนุนผลงานปี 63 โตแกร่ง!
2 ก.ค. 2563

นายสวิจักร์ โลจายะ ประธานกรรมการ บริษัท เอเวอร์แลนด์ จำกัด (มหาชน) หรือ EVER เปิดเผยว่า แม้ภาพรวมตลาดอสังหาริมทรัพย์จะชะลอตัวลงตามภาวะเศรษฐกิจ จากผลกระทบที่เกิดขึ้นจากการแพร่ระบาดไวรัสโควิด-19 ทำให้การเปิดตัวโครงการใหม่ลดลง
อย่างไรก็ตาม บริษัทฯเชื่อว่ายังคงมีความต้องการอสังหาฯโครงการแนวราบ ในกลุ่มลูกค้าที่มีระดับรายได้ระดับปานกลางถึงบน ที่มีความต้องการซื้อเพื่ออยู่อาศัย และเพื่อเป็นการกระตุ้นให้ลูกค้าตัดสิน ล่าสุดบริษัทฯได้จัดแคมเปญ “ของฟรีใครว่าไม่มีอยู่จริง เพราะเอเวอร์ซิตี้กล้าจัดให้” ออกมากระตุ้นยอดขายทาวน์โฮม 3 โครงการ
ประกอบด้วยโครงการ เอเวอร์ซิตี้ศรีนครินทร์ – หนามแดง ราคาเริ่มต้น 2.79 ล้านบาท ,  เอเวอร์ซิตี้รามอินทรา – ทางด่วนจตุโชติ เริ่ม 2.99 ล้านบาท และเอเวอร์ซิตี้สุขสวัสดิ์30-พุทธบูชา เริ่มต้น 3.19 ล้านบาท จ่ายจองเพียง 666 บาท พร้อมของฟรีมากมายที่คุ้มค่า อยู่ฟรี 2 ปี ฟรี! ค่าจดจำนอง ค่าใช้จ่ายวันโอน ค่าส่วนกลาง 3 ปี และ แอร์ทั้งหลัง
โดยทั้ง 3 โครงการ ภายใต้แบรนด์เอเวอร์ซิตี้ ถือเป็นทาวน์โฮมทำเลเด่น ใกล้ทางด่วน ใกล้รถไฟฟ้า ใกล้สิ่งอำนวยความสะดวก มีการออกแบบพื้นที่ให้เสมือนอยู่บ้านเดี่ยว มอบความโปร่งโล่ง และห้องที่พร้อมปรับเปลี่ยนได้ตามที่ลูกค้าชอบ
“แนวโน้มผลการดำเนินงานช่วงที่เหลือปีนี้ของกลุ่มบริษัทฯ คาดว่าจะเติบโตอย่างแข็งแกร่ง เนื่องจากมียอดขายรอโอน (Backlog) ณ สิ้นมีนาคมปี 2563 อยู่ที่ประมาณ 5,000 ล้านบาท และยังมีสินค้ารอขายอีกประมาณ 10,000 ล้านบาท ซึ่งจะช่วยผลักดันผลการดำเนินงานเติบโตอย่างต่อเนื่อง” นายสวิจักร์ กล่าว